ສະຫະລັດ ​ທໍາລາຍ ງາ​ຊ້າງ ທີ່​ຍຶດ​ໄດ້ ຫົກ​ໂ​ຕນ ​​(ວີດີໂອ/ສະໄລດ໌)
ສຫລ ​ໄດ້​ທໍາລາຍງາ​ຊ້າງ 6 ໂ​ຕນ ທີ່​ຍຶດ​ໄດ້ ​​​ແລະກ່ອນນັ້ນ ກໍປະກາດ​ໃຫ້​ລາງວັນ 1 ລ້ານ​ໂດ​ລາ ​ເພື່ອ​ຊ່ວຍ​ທັບ​ມ້າງ ກຸ່ມ​ອາ​ຊະ​ຍາ​ກຳ ຕັ້ງຢູ່ລາວ ທີ່​ລັກລອບລ່າ​ຊ້າງ​ ເພື່ອ​ເອົາ​ງາ.
ສະຫະລັດ ໄດ້ທໍາລາຍງາຊ້າງຫົກໂຕນ ທີ່ຍຶດໄດ້ ໂດຍໄດ້ບົດ ງາຊ້າງເຫລົ່ານີ້ໃຫ້ໝຸ່ນ ໃນຄວາມພະຍາຍາມເພື່ອປາບປາມ ການຄ້າຂາຍງາຊ້າງທີ່ຜິດກົດໝາຍດັ່ງ ກ່າວຂອງໂລກ ອົງການຮັກສາປາ ແລະສັດປ່າຂອງສະຫະລັດ ໄດ້ສະສົມງາ ຊ້າງເຫຼົ່ານີ້ ຊຶ່ງຈໍານວນນຶ່ງ ໄດ້ຖືກຄວັດເປັນລີງລາຍ ຢ່າງປາ ນີດໃສ່ໄວ້ໃນໄລຍະ 25 ປີທີ່ຜ່ານມາ ແຕ່ໃນວັນພະຫັດແລ້ວ ບັນດາພະນັກງານໄດ້ນໍາເອົາງາທີ່ເກັບສະສົມເຫຼົ່ານີ້ ໄວ້ນັ້ນ ໃສ່ລົງໄປໃນເຄື່ອງບົດຫີນທີ່ລັດ Colorado ໃນຄວາມພະຍາຍາມເພື່ອ ຫລຸດຜ່ອນການລັກລອບຂ້າຊ້າງເອົາງາ ແລະຍຸຕິຕະຫລາດຄ້າຂາຍງາຊ້າງ ບັນດາຜູ້ຊ່ຽວຊານກ່າວວ່າ ການລັກລອບຄ້າຂາຍສັດປ່າ ທີ່ຜິດກົດໃນແຕ່ລະປີ ມີຍອດ ເງິນເຖິງ 10 ພັນລ້ານໂດລາ ແລະງາຊ້າງທີ່ຖືກທໍາລາຍໄປນີ້ ສະແດງໃຫ້ເຫັນວ່າ ແມ່ນໄດ້ມາຈາກຊ້າງ 2000 ໂຕທີ່ຖືກຂ້າຕາຍ ແຕ່ເຈົ້າໜ້າທີ່ຄົນນຶ່ງຂອງກຸ່ມອະນຸລັກສັດປ່າ ມີຊື່ວ່າ Born Free USA ທ່ານ Adam Roberts ກ່າວວ່າ ການທໍາລາຍງາຊ້າງອາດຊ່ວຍໃນການຫລຸດຕະຫລາດໃນ ການຄ້າຂາຍງາ ທ່ານ Roberts ເວົ້າວ່າ “ທຸກເທຶ່ອທີ່ເຮົາສາມາດ ກຳຈັດງາຊ້າງ ອອກຈາກຕະ ຫລາດໄດ້ນັ້ນ ມັນເປັນໄຊຊະນະສຳລັບຊ້າງ ເພາະມັນສະແດງໃຫ້ໂລກເຫັນວ່າ ບໍ່ມີຜົນກໍາໄລທີ່ໄດ້ຈາກການຂາຍງາຊ້າງ” ຊຶ່ງທ່ານໄດ້ກ່າວ “ແລະຖ້າຫາກວ່າບໍ່ ມີຜົນກໍາໄລໃນການຂາຍງາຊ້າງແລ້ວ ກໍຈະບໍ່ມີຜົນກໍາໄລໃນການຂ້າຊ້າງ ” ບໍ່ເທົ່າໃດຊົ່ວໂມງກ່ອນຈະມີການທຳລາຍງາຊ້າງນັ້ນ ລັດຖະມົນຕີຕ່າງປະເທດ ສະຫະລັດ ທ່ານ John Kerry ກ່າວວ່າ ສະຫະລັດໄດ້ປະກາດໃຫ້ລາງວັນ 1 ລ້ານໂດລາ ເພື່ອຊ່ວຍ ທັບມ້າງກຸ່ມອາຊະຍາກຳທີ່ຕັ້ງຢູ່ໃນລາວ ທີ່ລັກລອບລ່າຊ້າງເພື່ອເອົາງານັ້ນ